2

ISIGIDIMI SAMAXOSA, NOVEMBER 1, 1877

KUMATYALA ASE DIKENI.

Kumatyala omhla 29 ka September kube kuko nelika *Jan Nongcula* no *Jan Tshisa* no *Pita Nkomo* no *Ngcobo* ama Mfengu akwa Gaga abebete u-Sulani Jakob Umxosa wakwa Nangu e-Ncera. Ebungqineni kubonakele ukuba u-Sulani ebevela kutabata udade wabo kwa Mankazana. Ute xa adlula kwa Gaga wablangana nala madoda omane evela ngase Dikeni equba amahashe amabini. Ate kuye nqanda lomabashe, wenjenjalo okwenene. Ate lamadoda xa adlulayo kuye enye yawo u-Pita Nkomo yaselikulula ngenqindi, wazisindela isiti mayiti ngombo esifubeni. Unge angati nyi waselefika oka Nongcula embeta ngesabokwe sokukwela, wehla katatu saqauka eso sibe- pana. Emva keko ubete ngentonga yesibepu yada nayo yapuka. Kude kweza kwahlula u-Ngcobo. U-Jan Tshisa ubehleli ekangele epete umpu. Ute akubuza u-Sulani ukuba kuteni na lento enjiwa nje bati bonke (ngapandle kuka Ngcobo) “kungokuba kuko imfazwe pakati kwama Mfengu nama Xosa.” U-Jan Nongcula ute “Siku- betela ukuba ungu Mxosa, omnye simbete wada wawa, nawe siya kukwe njenjalo.”

Ababanjwa abo akubangako nto bayitetayo. Kubonakele ukuba bebesela e-Dikeni ke lento bayenze benxila. Imantyi ukunika kwayo isigwebo ite, “Elityala likulu. Abonileyo kufuneka ukuba bohlwaywe kakulu, kungengakuba kodwa bafanele ukohlwaywa, kwenzelwe ukuze lento ibe sisiyalo nakwa- banye abenza izipitipiti. Makuqondakale mhlope ukuba u-Rulumeni akawungeni lo- mahlulo we Mfengu no Mxosa. Ukuba abantu batobele umteto kunye kuye nokuba bamhlope nokuba bantsundu. Kuko inkatazo ngoku kwa Gcaleka, inkatazo abazenzele bona ngokwabo abalapo ngokungatobeli mteto. Kodwa lonkatazo ayiko apa, ikude nati, asinanto yokwenza nayo. Abantsundu abanganeno kwe Nciba sinobuhlobo nabo. Tina apa sisenoluya xolo soloko luko Iweminyaka 25 edluleyo. Ukuba ke kuko olupazamisayo siya kuba sikulu isoblwayo sake. Niyazi ke nani ukuba andimntu ufu- mana asongele into angayi kuyenza. Maze ama Mfengu nama Xosa alapa namhlanje aye kuxelela izihlobo zawo ezise makaya ukuba ongenise isipitipiti pakati kwezi zizwe zibini uya kohlwaywa nzima. Ndiya nika ke igunya kubo bonke abantu abanemizi nakumadindala, nakwabanye abantu ukuze bambambe kwaoko umntu opitizelisa abanye nokuba uyi Mfengu nokuba ungu Mxosa. Kulusizi kum ukuba into enje yenziwe ngama Mfengu alunge nase Dikeni. Ukunxila akuteti nto, kwenza ukuba bugqitisele ububi betyala. Wena Jan Nongcula

ndikunika inyanga ezintatu etolongweni usebenza nzima. Wena Pita Nkomo nditi hlaula iponti ezintlanu (£5), ukuba akuziroli ube nenyanga etolongweni usebenza nzima. Wena Jan Tshisa ngokuncedisa nokupembelela kwako nditi rola iponti ezimbini (£2) mhlaumbi ube veki mbini etolongweni usebenza nzima. Wena Ngcobo akunatyala.”

Ate ke amadoda adliwe imali ahlaula kwaoko, sati isiqingata sayo sanikwa ku Sulani.

KUBATWALI BENDABA.

Ngo Mgqibelo ngo 6 ka October bekutetwa e-Qonce ityala lika Ramsanje, lokututa inda- ezibubuxoki ezingabangela ukuba abantsundu benze izipitipiti. Lomfo ubesisicaka senkosazana yama polisa. Ubete ngenxa yesifo wavunyelwa ukuba eze kwa gqira e-Qonce. Ute ke xa akona wabalisa kwinkazana abati ngu Sara indaba zapesheya kwe Nciba, wati abelungu bagxotiwe, bate bakugxotwa babamba abafazi nabantwana babatyanda baza ke babaposa emlilweni. Ute u-Sara lowo noko akakolwa kuba engazange eve kusitiwa umntu omhlope wenze into enjalo. Nokoke ube nokoyika wada wakuxelela indoda yake. Ite yona ibuxoki yonke lonto. Ide yaza kuvakala naku Dr. Fitzgerald wasele mbamba u-Ramsanje emzizisa pambi kwe Mantyi. Ite ke yona makaze abe nenyanga ezilishumi elinesibini esebenza nzima.

Singatanda ukwazi ukuba i-Jaji iyakutini na sesisigwebo sika Mr. Innes. Kuyi mfanelo kanye kona ukuba abatwali bendaba ezibubuxoki bafumane isohlwayo, ngokuko- dwa kumaxesha anje ngala, engati intwana encinane ivelise okukulu. Kekaloku singa- tanda ukuva ukuba kutiwa nina ngomntu otwala indaba ezinjalo azise kwabamblope kutiwa nina ngaba babala incwadi emapepeni bati naba abantsundu befun’ ukulwa no Mlungu. Nalonto sikolwa ukuba ibubuxoki obungavelisa izipitipiti, ebekufanel’ ukuba kuqondakale ukuba akulilo yini na ityala nako. Isohlwayo sika Ramsanje noko asifaneleyo sikolwa ukuba sidlule ebukulwini betyala nokoke sitemba ukuba siya kuba sisotuso kubantu abahamba bexela ubuxoki bebazi ukuba bubuxoki.

IMBOLA E-LUSUTU.

Ekubeni kwazisiwe kwi Sandla sika Rulu- meni ukuba apa (e-Lusutu) kuko abarwebi abatengisa ngembola kwaba ntsundu, nase kubeni imbola leyo iya kuba sisitintelo eku- hlumeni kwabantu; kuba kuya kuti xa abantu bakulayo ekufuneni imbola bancipe

ekufuneni ingubo zase Mlungwini, ngokoke bancipise intengo, nina ke ngoko ngalo igunya endilinikelweyo ndiya kwalela ukutengiswa kwembola apa e-Lusutu.

Ndiya zisa kanjalo ukuba kuko umrwebi oya kuwapula lomteto uyakuzenza isisulu sokungabuyi ayi nikwe imvumelo yokurweba njengoko kumiselwe kwisiqendu sesine somteto womhla 29 ka March 1877.

Charles Griffith.

Isandla se Governor.

 “ MAYENZEKE INTANDO YAKO.”

Ngezi nyanga zalo nyaka sikuwo kuseloko kute qo ngokuvela kumacalana onke imibiko yemipefumlo egqitele kwa napakade. Nakwesi *Sigidimi* sibika omnye. Ngumnqweno, nomtandazo wetu ke ngoko, ukunga *lamazwi* ayole kangaka eliculo, kwakunye nale *ngoma* siyivelisayo namhla, zingancedisa ekututuzeleni intliziyo ezitutumbayo pantsi kwesibeto se Nkosi “eti lowo imtandayo imqeqeshe, ibatyakatye bonke onyana ebamkelayo;” no Bawo onga singafund’ ukuti “Mayenzeke intando yako.”

J. K B.

U-SHADRACH MNGUNANA.

Abalesi beta sikolwa ukuba baya kotuka babe lusizi njengokuba kunjalo kuti ekuwubaleni lombiko bakuva ukuba u-Shadrach Mngunana, enye yamadoda asishiye nyakenye aya e-Livingstonia akaseko,ubube ngo 27 ka June. Kwincwadi ka Br Stewart esiyi nika kwakwesi *Sigidimi* sanamhla baya kubon’ ukuba uqauke umtambo, waza wabuba kwakamsinya emva koko.

Amadoda anokufaniswa naye pakati kwabantsundu akamaninzi. Yona noko igama lake libe lugekaziwa kakulu siti bantsundu ngukububa kwake kufanel’ ukuba kulilwe luhlanga lonke, angalilelwa zihlobo zake zodwa, kuba nalapo amkele kona ubengenje ngaba bafa beye kumba idiamond nololiwe, ubeye kusebenza umsebenzi ongamngeniseli nto, obumxolise ngesi sizatu sokuba ungowe Nkosi nokuba ungonceda abantsundu.

Ukumazi kwetu kungexesha lokuza kufunda kwake e-Lovedale. Ngemini zokubako apa ubengumfana okululama kungangokude abanye bati umatile. Ubebonakala njengokungati lento iliratshi uyazi ngokuyiva nokuyi bona kwabanye kube kupela, akazanga wayiva kweyake intliziyo. Ekukutaleni emsebenzini awupatisiweyo ubengadlulwa bani kuyo yonke lenkita yase Lovedale. Nase kufundeni noko singenakutsho ukuti ibikalipile intloko yake, inyameko yake ibinkulu kanye, ekuvela ngayo yonke intliziyo yake ukungasazi isifundo sake nokuba akangxoliswanga yititshere. Kwati ke ukunyameka kwake kwamenza. ukuba aman’ukuhambela kwi klasi ezipambili noko bebungakalipe kakulu ubucopo bake.

Enye indawo yesimilo sake ebibonakal’ukuba ubenayo ngapezu kwabaninzi abayi ntanga yake, ewe nabangapezulu, ibikukutanda abantu bonke. Kuye bekungeko Mxosa na Mfengu, kungeko Um-